CELEX: 31981R3086
Language: el
Date: 1981-10-27 00:00:00
Title: Κανονισμός (EOK) αριθ. 3086/81 τού Συμβουλίου τής 27ης Οκτωβρίου 1981 περί τροποποιήσεως τού κανονισμού (EOK) αριθ. 1360/78 περί τών οργανώσεων τών παραγωγών καί τών ενώσεων αυτών, λόγω τής προσχωρήσεως τής Ελλάδας στίς Ευρωπαϊκές Κοινότητες

Avis juridique important

|

31981R3086

Κανονισμός (EOK) αριθ. 3086/81 τού Συμβουλίου τής 27ης Οκτωβρίου 1981 περί τροποποιήσεως τού κανονισμού (EOK) αριθ. 1360/78 περί τών οργανώσεων τών παραγωγών καί τών ενώσεων αυτών, λόγω τής προσχωρήσεως τής Ελλάδας στίς Ευρωπαϊκές Κοινότητες  

Επίσημη Εφημερίδα αριθ. L 310 της 30/10/1981 σ. 0003 - 0003 Ισπανική ειδική έκδοση: Κεφάλαιο 03 τόμος 23 σ. 0158  Πορτογαλική ειδική έκδοση : Κεφάλαιο 03 τόμος 23 σ. 0158 

***** ΚΑΝΟΝΙΣΜΟΣ (ΕΟΚ) αριθ. 3086/81 ΤΟΥ ΣΥΜΒΟΥΛΙΟΥ  της 27ης Οκτωβρίου 1981  περί τροποποιήσεως του κανονισμού (ΕΟΚ) αριθ. 1360/78 περί των οργανώσεων των παραγωγών και των ενώσεων αυτών, λόγω της προσχωρήσεως της Ελλάδας στις Ευρωπαϊκές Κοινότητες  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πράξη προσχωρήσεως του 1979, και ιδίως το άρ- θρο 22,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι το άρθρο 3 του κανονισμού (ΕΟΚ) αριθ. 1360/78 του Συμβουλίου της 19ης Ιουνίου 1978 περί των ομάδων παραγωγών και των ενώσεων αυτών (3), όπως τροποποιήθηκε από την πράξη προσχωρήσεως του 1979, καθορίζει τα γεωργικά προϊόντα για τα οποία ισχύει ο εν λόγω κανονισμός· ότι είναι αναγκαίος ο καθορισμός του πεδίου εφαρμογής του στην Ελλάδα·  ότι στην Ελλάδα η προσφορά των γεωργικών προϊόντων χαρακτηρίζεται από οξύτατα διαρθρωτικά προβλήματα· ότι πράγματι η προσφορά αυτή γίνεται στην αγορά από πολύ μεγάλο αριθμό εκμεταλλεύσεων μικρού μεγέθους και ανεπαρκώς οργανωμένων· ότι ιδίως, σύμφωνα με τις διαθέσιμες πληροφορίες, μόνο 16 % των ελληνικών εκμεταλλεύσεων είναι μέλη των οργανώσεων που ασχολούνται με τη διάθεση στην αγορά της γεωργικής παραγωγής και μόνο 6 % περίπου της αξίας της εγχώριας γεωργικής παραγωγής διατίθεται στο εμπόριο από τέτοιες οργανώσεις· ότι εκτός από ορισμένες εξαιρέσεις οι διαρθρωτικές αυτές αδυναμίες της προσφοράς αφορούν το σύνολο της ελληνικής γεωργίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1360/78 τροποποιείται ως εξής:  1. Στο άρθρο 3 παράγραφος 1, η εισαγωγική πρόταση αντικαθίσταται από την ακόλουθη:  «1. Όσον αφορά την Ιταλία και την Ελλάδα, ο παρών κανονισμός εφαρμόζεται στα εξής προϊόντα, για τα οποία υπάρχει παραγωγή στις χώρες αυτές:».  2. Στο άρθρο 13 παράγραφος 3, το ποσό των «24 εκατ. UC» αντικαθίσταται από το ποσό «29,54 εκατ. ECU».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 27 Οκτωβρίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. C 169 της 9. 7. 1981, σ. 8.  (2) Γνώμη που διατυπώθηκε στις 16 Οκτωβρίου 1981 (δεν δημοσιεύθηκε ακόμη στην Επίσημη Εφημερίδα).  (3) ΕΕ αριθ. L 166 της 23. 6. 1978, σ. 1.